никотин-заместващо лечение
никотин-заместващото лечение доставя никотин в чист вид, а не под формата на тютюн, за да облекчи никотиновия глад, съпътстващ отказването. 
в българия ссе предлагат следните никотин–заместващи лекарства за отказ от тютюнопушене:
> никотинова дъвка – в дози 2 и 4 мг, с натурален или ментов вкус, на българския пазар се предлага с търговско име никорет. може да се ползва на фиксирани приеми или при необходимост. причинява умерено повишаване на никотина в кръвта, което е много по–ниско от силното повишаване при изпушване на цигара.
> никотинова лепенка – съдържа дозата никотин, необходима за един ден. поставя се в горната част на рамото, бедрото или задните части и доставя никотин в кръвта през кожата. осигурява по–ниско, но относително постоянно ниво на никотин за времето, през което се носи - 24 часа. на българския пазар лепенките се предлагат с търговско наименование никотинел в три концентрации с различно съдържание на никотин. пълният курс на лечение продължава три месеца.
> подезични таблетки – поставят се под езика и се разтварят за около 20 – 30 минути като постепенно отделят никотин.
> никотинов инхалатор – устройство, доставящо на организма въздух, наситен с никотин, който се абсорбира чрез лигавицата на устната кухина. начинът на ползване на инхалатора може да напомня на пушача пушене на цигара.
> никотинов назален спрей – никотинов разтвор във флакон, който се впръсква в ноздрата. това е най-бързият начин за абсорбция на никотин и като такъв може да бъде ползван при по-силно зависими пушачи. пушачи, изпитващи остри симптоми на абстиненция, могат да използват спрея наред с другите препарати.
тези лекарства не трябва да бъдат използвани при бременност. при наличие на сърдечно заболяване, приложението трябва да бъде индивидуално преценено от лекар.